29.9.2007 Den Europæiske Unions Tidende L 255/37 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER RÅDET RÅDETS AFGØRELSE af 28. september 2007 om opsigelse på Fællesskabets vegne af aftalen mellem Det Europæiske Økonomiske Fællesskab og Republikken Indien om rørsukker (2007/626/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133 sammenholdt med traktatens artikel 300, stk. 2, første afsnit, første punktum, under henvisning til forslag fra Kommissionen, og ud fra følgende betragtninger: (1) — I henhold til aftalen mellem Det Europæiske Økonomiske Fællesskab og Republikken Indien om rørsukker (i det følgende benævnt »aftalen«), der blev godkendt ved Rådets afgørelse 75/456/EØF ()), forpligter Fællesskabet sig til at købe og indføre en nærmere aftalt mængde rørsukker, hvidt eller i rå tilstand, til garanterede priser med oprindelse i Indien, som forpligter sig til at levere dette til Fællesskabet. I henhold til aftalens artikel 11 kan parterne hver især opsige aftalen med to års varsel, afgivet skriftligt til den anden part. (2) — Med afskaffelsen af intervention i den nye fælles markedsordning for sukker vil interventionsopkøb ikke længere garantere sukkerpriserne på det indre marked. Derfor bør ordningen med garanterede priser for sukker, der importeres i henhold til aftalen, ophæves. (3) — Aftalen bør derfor opsiges i henhold til aftalens artikel 11, og Indien, som har undertegnet den, bør have meddelelse om opsigelsen — (1) EFT L 190 af 23.7.1975, s. 35. TRUFFET FØLGENDE AFGØRELSE: Artikel 1 Aftalen mellem Det Europæiske Økonomiske Fællesskab og Republikken Indien om rørsukker, der blev undertegnet den 18. juli 1975, opsiges på Fællesskabets vegne pr. 1. oktober 2009. Artikel 2 Rådets formand bemyndiges til at udpege de(n) person(er), som har beføjelse til at give Indiens regering meddelelse om opsi- gelsen af nævnte aftale. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 28. september 2007. På Rådets vegne Formand M. PINHO